বিএনপির সূত্র জানায়, সম্মেলনের উদ্বোধনী পর্ব হবে ইঞ্জিনিয়ার্স ইনস্টিটিউশন চত্বরে। দ্বিতীয় পর্বে কাউন্সিলরদের নিয়ে অধিবেশন হবে ইনস্টিটিউশন মিলনায়তনে। এ অধিবেশনে গঠনতন্ত্রের সংশোধনী অনুমোদন এবং নেতৃত্ব নির্বাচন করা হয়। গঠনতন্ত্রে নির্বাহী কমিটি সম্মেলনে নির্বাচনের বিধান থাকলেও তা করা হয় না। দেখা গেছে, কাউন্সিলররা কমিটি গঠনের একক ক্ষমতা দলের চেয়ারপারসনকে অর্পণ করেন। তিনি পরবর্তী সময়ে কমিটির নেতাদের মনোনীত করেন। এবারও সে রকম হবে বলে নেতাদের ধারণা।